DUKƆWO KPLE AMEWO
Tsaɖiɖi Yi Liechtenstein
DUKƆ sia nye dukɔ siwo le sue wu le xexea me la dometɔ ɖeka, eye wòle to siwo le Switzerland kple Austria dome la dome. Le fe alafa siwo va yi me la, Celttɔwo, Rhaettɔwo, Romatɔwo kple Alemantɔwo nɔ nuto sia me kpɔ. Liechtensteintɔ eve le etɔ̃ me nye Alemantɔ siwo nɔ afi ma fe 1,500 va yi la fe dzidzimeviwo.
Germangbe koŋ ye wodona le dukɔa me, togbɔ be nutoa me tɔwo doa gbe vovovowo le kɔfenutowo me hã. Wofe nuɖuɖu veviwoe nye Tüarka-Rebel, si wotsɔ bli wɔ, eye evelia nye Käsknöpfle, si wotsɔ makaroni kple notsi babla wɔ.
Ne tsaɖilawo le tsa ɖim le dukɔa me la, wokpɔa to siwo dzi sno xɔ, bali siwo me gbe damawo le, wainbɔwo kple sefofo vovovowo. Le kpɔɖeŋu me, le dukɔ sue sia si le towo dome me la, àkpɔ sefofo vovovo 50 siwo le gbe me. Blemanudzraɖofewo, fefewɔfewo kple wainwɔfewo hã le Liechtenstein dukɔa me. Esia ta amewo ɖia tsa yia dukɔ sia me le vuvɔŋɔli kple dzomeŋɔli siaa.
Yehowa Ðasefowo le gbefã ɖem le Liechtenstein tso fe 1920-awo me ke. Fifia Ðasefo 90 ye le afi ma le Biblia me gbedeasia fiam nutoa me tɔwo kple tsaɖilawo siaa.
ewe_Latn wol_Latn ewe_Latn ewe_Latn ewe_Latn ewe_Latn